Jarl av Warwick

Jarl av Warwick er en av de eldste jarletitler i England. Den ble opprettet som engelsk adelstittel, men er nå en britisk adelstittel. I middelalderen var jarledømmet arvelig gjennom kvinnelige ledd, og ble derfor holdt av flere familier. Tradisjonelt var den som hadde tittelen også innehaver av Warwick Castle, og da den ellevte jarlen spesifiserte at slottet skulle gå til en mannlig arving, mente han antagelig implisitt av også tittelen skulle arves av samme person. Den siste jarlen i den opprinnelige opprettelsen var den attende, Edward Plantagenet, 18. jarl av Warwick. Da han i 1499 ble anklaget for høyforræderi ble tittelen inndratt. Den meste kjente jarlen i denne opprettelsen var Richard Neville, 16. jarl av Warwick, som under rosekrigene ble kjent som «kongemakeren».

Den første jarl av Warwick var Henry de Beaumont, den yngre sønn av Roger de Beaumont, greve av Meulan og bror av Robert de Beaumont, 1. jarl av Leicester. Familiens navn Beaumont ble latinisert som de Bello Monte («fra det vakre fjell»), men de var også kjent som Newburgh, latinisert som de Novo Burgo («fra den nye burg/by»). Henry endret sitt navn til Newburgh etter festningen Neubourg som var hans hjem i Normandie.Hutchins, John (1815): The History and Antiquities of the County of Dorset, bind 1-4 Han ble konstabel av festningen Warwick Castle i 1068,«Warwick Castle - History & Restoration» og jarl i 1088 som belønning for hans støtte til kongen under opprøret i 1088 som følge av Vilhelm Erobrerens død.«The Rebellion of 1088»

Den andre opprettelsen var for John Dudley, 1. hertug av Northumberland. Han ble også anklaget for høyforræderi, og hertugtittelen ble inndratt, men hans sønn John fikk arve jarledømmet. Etter ham fulgte broren Ambrose, men da han døde uten arvinger døde tittelen ut.

Den tredje opprettelsen var for Robert Rich, 3. baron Rich. I motsetning til de som tidligere hadde hatt tittelen kontrollerte ikke Richslekten Warwick Castle; det var i Grevilleslektens eie. Da den åttende jarlen i Richslekten døde uten arvinger ble tittelen gjenopprettet for 1. jarl Brooke, slik at tittel og slott ble gjenforent. Greville ble dermed jarl Brooke og jarl av Warwick, og søkte om tillatelse til å bare bruke den mest prestisjefylte tittelen, Warwick. En slik tillatelse har aldri blitt gitt, men slekten sluttet å bruke tittele jarl Brooke, og med unntak av når jarlen er i House of Lords omtales han kun som jarl av Warwick.

Jarler

Første opprettelse - 1088

TittelinnehaverFødtTildeltDødAnnetHenry de Beaumont, 1. jarl av WarwickCa. 104810881119Roger de Beaumont, 2. jarl av WarwickCa. 110211191153William de Beaumont, 3. jarl av Warwick11531184Waleran de Beaumont, 4. jarl av Warwick11841203?Henry de Beaumont, 5. jarl av WarwickCa. 11951203?1229Thomas de Beaumont, 6. jarl av Warwick12291242John du Plessis, 7. jarl av Warwick12421263William Maudit, 8. jarl av WarwickCa. 122012631268William de Beauchamp, 9. jarl av WarwickCa. 124012681298Guy de Beauchamp, 10. jarl av Warwick12981315Thomas de Beauchamp, 11. jarl av Warwick13151369Thomas de Beauchamp, 12. jarl av WarwickCa. 133913691401Richard de Beauchamp, 13. jarl av Warwick138214011439Henry de Beauchamp, 1. hertug av Warwick142514391445Anne de Beauchamp, 15. grevinne av Warwick14451449Richard Neville, 16. jarl av Warwick142814491471George, hertug av Clarence144914711478Edward Plantagenet, 18. jarl av Warwick147514781499Tittelen inndratt 1499

Andre opprettelse - 1547

TittelinnehaverFødtTildeltDødAnnetJohn Dudley, 1. hertug av Northumberland150115471553John Dudley, 2. jarl av Warwick15531554Ambrose Dudley, 3. jarl av WarwickCa. 152915541561

Tredje opprettelse  - 1618

TittelinnehaverFødtTildeltDødAnnetRobert Rich, 1. jarl av Warwick16181619Robert Rich, 2. jarl av Warwick158716191658Robert Rich, 3. jarl av Warwick161116581659Charles Rich, 4. jarl av Warwick161916591673Robert Rich, 5. jarl av Warwick162016731675Edward Rich, 6. jarl av Warwick167316751701Edward Rich, 7. jarl av Warwick169717011721Edward Rich, 8. jarl av Warwick169517211759

Fjerde opprettelse - 1759

TittelinnehaverFødtTildeltDødAnnetFrancis Greville, 1. jarl av Warwick171917591773George Greville, 2. jarl av Warwick174617731816Henry Greville, 3. jarl av Warwick177918161853George Greville, 4. jarl av Warwick181818531893Francis Greville, 5. jarl av Warwick185318931924Leopold Greville, 6. jarl av Warwick188219241928Charles Greville, 7. jarl av Warwick191119281984David Greville, 8. jarl av Warwick193419841996Guy Greville, 9. jarl av Warwick19571996–

Arving til tittelen er Charles Greville, Lord Brooke, født 1982.

 Referanser 

 Litteratur 
 Kidd, Charles, Williamson, David, red. (1990): Debrett's Peerage and Baronetage, New York: St Martin's Press.

Warwick
Warwick